มันนี่ทูเดย์
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 28 ส.ค. ว่า
5 ก.ย. 2558

เข้าดูแลค่าเงินดันทุนสำรองเพิ่มเล็กน้อย
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 28 ส.ค. ว่า เพิ่มขึ้นจากสัปดาห์ก่อนหน้า 1,500 ล้านเหรียญสหรัฐ เป็น 1.558 แสนล้านเหรียญสหรัฐ ขณะที่ฐานะซื้อเงินตราต่างประเทศล่วงหน้าสุทธิ ลดลงเล็กน้อยอยู่ที่ 1.48 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ 1.706 แสนล้านเหรียญสหรัฐ ซึ่งนักค้าเงินธนาคารพาณิชย์ ระบุว่า ทุนสำรองที่เพิ่มขึ้นอาจเป็นผลจากทางการเข้าซื้อเงินเหรียญสหรัฐ เพื่อดูแลตลาดไม่ให้เงินบาทผันผวนอ่อนค่าเร็วเกินไป จนกระทบเสถียรภาพเศรษฐกิจ
สมาคมตัวแทนฯ ย้ำความเชื่อมั่นผู้ซื้อประกัน
นายทวีเดช งามขจรกุล นายกสมาคมตัวแทนประกันชีวิตและที่ปรึกษาการเงิน เปิดเผยว่า สมาคมตระหนักถึงการตื่นตัวในการทำประกันชีวิตของคนไทยมากขึ้น จึงเร่งพัฒนาศักยภาพตัวแทนให้ก้าวสู่การเป็นที่ปรึกษาการเงินอย่างเต็มตัว นอกจากต้องผ่านการอบรมตัวแทนจนมีความรู้ ความเข้าใจในผลิตภัณฑ์ ความคุ้มครอง และข้อยกเว้นอย่างเข้มข้นมาจากบริษัทต้นสังกัดของตัวเองแล้ว ยังมีโอกาสเข้าอบรมหลักสูตรการขายขั้นสูงจากสมาคม เพื่อไม่ให้เกิดปัญหาตามมาภายหลังจากมีการทำประกันชีวิตแล้ว